CELEX: C2005/155/57
Language: da
Date: 2005-06-25 00:00:00
Title: Sag T-177/05: Sag anlagt den 6. maj 2005 af Republikken Finland mod Kommissionen for De Europæiske Fællesskaber

25.6.2005   
            
            
               DA
            
            
               Den Europæiske Unions Tidende
            
            
               C 155/30
            
         Sag anlagt den 6. maj 2005 af Republikken Finland mod Kommissionen for De Europæiske Fællesskaber
   (Sag T-177/05)
   (2005/C 155/57)
   Processprog: finsk
   Ved De Europæiske Fællesskabers Ret i Første Instans er der den 6. maj 2005 anlagt sag mod Kommissionen for De Europæiske Fællesskaber af Republikken Finland ved statens befuldmægtigede Tuula Pynnä og Alice Guimaraes-Purokoski.
   Sagsøgeren har nedlagt følgende påstande:
   
               1.
            
            
               Annullation af Kommissionens afgørelse, der er indeholdt i skrivelsen af 28. februar 2005 fra generaldirektøren for Kommissionens Generaldirektorat for Budget til Republikken Finlands faste repræsentant ved Den Europæiske Union, samt annullation af skrivelsen af 25. april 2005 fra generaldirektøren for Kommissionens Generaldirektorat for Budget, som bekræfter denne afgørelse, hvorved Kommissionen har afvist at indlede forhandlinger med Finland i den i henhold til artikel 226 EF indledte traktatbrudsprocedure 2003/2180 vedrørende betaling med forbehold af den af Finland med tilbagevirkende kraft opkrævede told og renter heraf fra forfaldstidspunktet til betaling sker.
            
         
               2.
            
            
               Kommissionen tilpligtes at afholde sagens omkostninger.
            
         Søgsmålsgrunde og væsentligste argumenter:
   Generaldirektør Romero i Kommissionens Generaldirektorat for Budget rettede den 28. februar 2005 en skrivelse til Republikken Finlands faste repræsentant ved Den Europæiske Union. I denne skrivelse afviste Kommissionen at indlede forhandlinger i den i henhold til artikel 226 EF verserende traktatbrudsprocedure 2003/2180 vedrørende betaling med forbehold af den af Finland i henhold til forordning (EF/Euratom) nr. 1150/2000 (1) med tilbagevirkende kraft opkrævede told og renter heraf fra forfaldstidspunktet til betaling sker. Kommissionens bekræftede denne afgørelse ved skrivelsen af 25. april 2005 fra generaldirektøren for Kommissionens Generaldirektorat for Budget til Republikken Finlands faste repræsentant ved Den Europæiske Union.
   Republikken Finland er af den opfattelse, at Kommissionen med den omtvistede afgørelse har tilsidesat EF-traktaten og dennes gennemførelsesbestemmelser som omhandlet i artikel 230 EF, idet den
   
               —
            
            
               i strid med princippet om loyalt samarbejde i henhold til artikel 10 EF og EF-Domstolens retspraksis vedrørende betaling med forbehold har afvist at indlede forhandlinger i traktatbrudsprocedure 2003/2180 vedrørende betaling med forbehold af den af Finland med tilbagevirkende kraft i henhold til forordning (EF/Euratom) nr. 1150/2000 med tilbagevirkende kraft opkrævede told og renter heraf fra forfaldstidspunktet til betaling sker, og
            
         
               —
            
            
               i strid med artikel 253 EF ikke har begrundet den omtvistede afgørelse.
            
         Afvisningen af at indlede forhandlinger indebærer, at Republikken Finland ikke med forbehold kan tilbagebetale den med tilbagevirkende kraft opkrævede told og renter heraf, som Kommissionen har krævet i henhold til forordning (EF, Euratom) nr. 1150/2000 under traktatbrudsprocedure 2003/2180; samtidig sikres det, at de i traktatbrudsprocedure 2003/2180 omtvistede retsspørgsmål forelægges De Europæiske Fællesskabers Domstol til afgørelse.
   
      (1)  Rådets forordning (EF, Euratom) nr. 1150/2000 af 22.5.2000 om gennemførelse af afgørelse 94/728/EF, Euratom om ordningen for Fællesskabernes egne indtægter, EFT L 130, s. 1.